સાનવીના પેરન્ટ્‌સ પાસેથી એની ડિટેઇલ હિસ્ટ્રી લેવામાં આવી. બહુ વર્ષો પછી એકની એક દીકરીને ઓવર પ્રોટેક્શનમાં ઉછેરવામાં આવી હતી. પલકબહેન પોતે જ ઓવર પરફેક્શનિસ્ટ અને એંક્શિયસ વર્તનવાળા હતા. નાની નાની વાતોમાં વધારે પડતી ચીવટ રાખે. પોતાની દીકરી દુનિયામાં યુનિક છે એવી માન્યતા. એને કોઇ રોગ ન પેસી જાય એ માટે ‘ભયંકર’ તકેદારી રાખે. સાનવીને બર્થ-ડે પાર્ટીમાં જવાનું હોય તો પણ ઘરેથી જમાડીને મોકલે. બ્રાન્ડેડ નોન-એલર્જીક કપડા પહેરવાના, સાનવીનો રૂમ સતત ડીસ-ઇન્ફેક્ટ (બીન ચેપી) રહે તેવા સ્પ્રે છાંટ્યા કરે. જમવાનું ટોટલ ઓર્ગેનિક. મમ્મી જ દીકરીના રમકડાંથી માંડીને કપડાં તેમજ બ્રાન્ડથી માંડીને ફ્રેન્ડ સિલેક્ટ કરે. જોકે, આ બધાથી તો સાનવીના પપ્પા ચિરાગભાઇ પણ કંટાળ્યા હતા. પણ શું થાય. સેફ્ટી અને સ્વચ્છતાના નામે બધું જ થઇ રહ્યુ હતું.